จับตา JMT เด้งแรง! รับเข้า MSCI ตามคาด ลุ้นเม็ดเงินไหลเข้าเฉียด 3 พันลบ.
จับตา JMT เด้งแรง! รับข่าวดีเข้า MSCI ตามคาด ลุ้นเม็ดเงินไหลเข้าเฉียด 3 พันลบ. โบรกเชียรซื้อเคาเป้า 100 บ. พร้อมจับตา 10 หุ้น MSCI Small Cap  ได้แก่ ASK-BYD-DITTO-FORTH-KEX-PSG-SABUY-STGT-STARK-VIBHA ราคาเด้งกลับ
จับตา JMT เด้งแรง! รับข่าวดีเข้า MSCI ตามคาด ลุ้นเม็ดเงินไหลเข้าเฉียด 3 พันลบ. พ่วง 10 หุ้น MSCI Small Cap ได้แก่ ASK-BYD-DITTO-FORTH-KEX-PSG-SABUY-STGT-STARK-VIBHA
13 พ.ค. 2565

ผู้สื่อข่าวรายงานว่า วันนี้(13 พ.ค.2565) MSCI ประกาศหุ้นเข้าคำนวณดัชนีรอบใหม่ โดยมีผลราคาปิดวันที่ 31 พ.ค. 2565สำหรับหุ้นไทยที่เข้าคำนวณ MSCI Global Standard Index จำนวน 1 บริษัท ได้แก่ บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT ส่วนหุ้นที่ถูกคัดออกคือ บริษัท ศรีตรังโกลฟส์ (ประเทศไทย) จำกัด (มหาชน) หรือ STGT
ส่วนหุ้นที่เข้าคำนวณ MSCI Small Cap มีจำนวน 10 บริษัท ได้แก่ บริษัท เอเซียเสริมกิจลีสซิ่ง จำกัด (มหาชน)  หรือ ASK, บริษัทหลักทรัพย์ บียอนด์ จำกัด (มหาชน) หรือ, บริษัท ดิทโต้ (ประเทศไทย) จำกัด (มหาชน) หรือ DITTO ,บริษัท ฟอร์ท คอร์ปอเรชั่น จำกัด (มหาชน) หรือ FORTH,บริษัท เคอรี่ เอ็กซ์เพรส (ประเทศไทย) จำกัด (มหาชน) หรือKEX, บริษัท พีเอสจี คอร์ปอเรชั่น จำกัด (มหาชน) หรือ PSG, บริษัท สบาย เทคโนโลยี จำกัด (มหาชน) หรือ SABUY,บริษัท ศรีตรังโกลฟส์ (ประเทศไทย) จำกัด (มหาชน) หรือ STGT,บริษัท สตาร์ค คอร์เปอเรชั่น จำกัด (มหาชน) หรือ STARK บริษัท โรงพยาบาลวิภาวดี จำกัด (มหาชน) หรือ VIBHA
ขณะที่หุ้นไทยหุ้นออกจากคำนวณ MSCI Small Cap  ได้แก่ บริษัท จัดการและพัฒนาทรัพยากรน้ำภาคตะวันออก จำกัด (มหาชน) หรือ EASTW  และ บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT
ด้านบริษัทหลักทรัพย์ โนมูระ พัฒนสิน จำกัด (มหาชน) ระบุก่อนหน้านี้ว่า MSCI จะประกาศหุ้นเข้าคำนวณดัชนีรอบใหม่หลังตลาดสหรัฐฯปิด และมีผลราคาปิด 31 พ.ค. 2565 โดยคาดหุ้นไทยเข้า MSCI Global Standard Index  ได้แก่ บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT คาดจะมีการเพิ่มน้ำหนักลงราว 76-80 ล้านเหรียญสหรัฐ หรือประมาณ 2.75 พันล้านบาท
นอกจากนี้ภาพรวมธุรกิจ JMT ยังทำได้ดีแม้ผ่านช่วงโควิด คงภาพการเติบโตต่อเนื่องในปี 2565-2566 คาดไว้ที่ 2.3 พันล้านบาท และ 3.4 พันล้านบาท ตามลำดับ โต 68% เทียบช่วงเดียวกันของปีก่อน และเพิ่มขึ้น 42% เทียบช่วงเดียวกันของปีก่อน ตามเศรษฐกิจฟื้นตัว และรับเงินเพิ่มทุนสนับสนุนการเติบโตในอุตสาหกรรมขาขึ้น
โดยคาดกำไรไตรมาส 1/2565 อยู่ที่ 418  ล้านบาท โต 48% เทียบช่วงเดียวกันของปีก่อน และไตรมาส 2/2565 ถึงไตรมาส 4/2565 คาดจะเติบโตได้ทำจุดสูงสุดในทุกไตรมาส ขณะที่มี Upside risk จากการจัดตั้ง JV AMC กับธนาคารจะเป็นบวกต่อความสามารถในการจัดหาสินทรัพย์ด้อยคุณภาพทั้งในแง่ต้นทุนและการแข่งขัน โดยแนะนำซื้อราคาเป้า 100 บาท